ทานยาคุมอย่างไงให้ไม่ท้อง ดิชั้นทานมาตลอด11แผงมีเพศสัมพันธุ์มาตลอดเเต่เว้นช่วงกลางรอบเดือนเพราะกลัวมีไข่ตกค่ะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การกินยาคุมที่ถูกต้อง คือเริ่มกินดังที่กล่าวไป และกินติดต่อกันจนยาหมดแผง ไม่จำเป็นต้องหยุดยาตอนช่วงใดๆ การกินยาจนหมดแผง จะทำให้ไม่มีไข่ตกในรอบเดือนนั้นๆ และลดโอกาสการตั้งครรภ์ลงไปจนแทบจะไม่มีโอกาสตั้งครรภ์เลย